**3. feladatlap**

1. Egy Kft. által értékesített termék összes állandó költsége 6 920 mLei, értékesítési ára 655 Lei, a termék fedezeti mennyisége 36 500 db. Határozza meg, hogy a megadott adatok figyelembe vételével mennyi a termék egységenkénti változó költsége!
2. Egy vállalkozás által előállított termék értékesítési egységára 83 Lei, a termék­előállítás összes állandó költsége 64 mLei, az egységnyi változó költség 46 Lei. Hány darab terméket kellene a cégnek előállítania, ha az állandó költség 20%-ának megfelelő profitot is el szeretne érni?
3. Egy cég következő adatait ismerjük:

Fedezeti mennyiség 2 450 db

Értékesítési ár 6 320 Ft/db

Fedezeti hozzájárulás 4 200 Ft/db

Értékesített mennyiség 3 100 db

Az adatok felhasználásával számítsa ki a kért jellemzőket!

Állandó költség:

Fajlagos változó költség:

Az értékesítés fedezeti összege:

1. A vállalkozás szerződés-előkészítés során árajánlatot készít C profilból csavarkötésekkel szerelt vázszerkezetek előállítására. Az árajánlat a vállalkozás önköltség-számítási szabályzata szerint készül.

A képződő hulladék 1,7 Lei/kg-ért értékesíthető. Külön felszámított szállítási és rakodási költség a bruttó anyagköltség 5%-a.

Az árkalkulációhoz a következő műszaki és piaci információk állnak rendelkezésre:

|  |  |  |  |
| --- | --- | --- | --- |
| Anyag megnevezése | Bruttó norma | Nettó norma | Egységár |
| (kg/db) | (kg/db) | (Lei/kg) |
| Hidegen hajlított C profil | 32 | 30 | 16 |
|  | (db/egység) | (db/egység) | (Lei/db) |
| M10x45 hatlapfejű csavar | 120 | 120 | 0,4 |
| M10 hatlapú anya | 120 | 120 | 1,4 |
| M10 külső fogazatú alátét | 120 | 120 | 0,05 |

A műveleti utasítás szerint egy termékegység:

* munkanormája 6,5 óra/egység,
* a munka bértétele 7 Lei/óra,
* a bért terhelő járulékok összesen a bér 42%-a
* gépi időszükséglet:
  + daraboló gép:
    - 1,2 gépóra/egység,
    - tervezett fajlagos gépköltség 28,5 Lei/óra;
  + fúrógép:
    - 2 gépóra/egység,
    - tervezett fajlagos gépköltség 17,5 Lei/óra;

A vállalkozás a gyártáshoz az elektromos csavarhúzó készüléket bérli, a termékegységre felosztott bérleti díj 2,8 Lei. A speciális gyártóeszközök tervezett leírása 5,5 Lei/termékegység. A minimálisan elvárt fedezet: 35%.

**Feladat**:

1. az ajánlati ár számszerűsítése,
2. az ajánlati ár meghatározása különbözeti kalkulációval, ha a tervezett hidegen hajlított C profil helyett C szelvényt használnak, aminek a bruttó anyagnormája 28 kg/egység, kihozatali normája megegyezik a helyettesített anyagéval. Egységára 14,5 Lei/kg. A megmunkálási idő (munkanorma) 7,5 óra/egység, a daraboló gép időlekötése pedig 1,6 óra/egységre nő. A képződő hulladék 1,7 Lei/kg-ért értékesíthető.

**A költségkalkuláció táblázata**

|  |  |  |  |  |  |
| --- | --- | --- | --- | --- | --- |
| **Költségtényező** | | | Előkalku­láció | Külön­bözet | Kalkulált új érték |
| (Lei) | (Lei) | (Lei) |
| **1. Közvetlen anyagjellegű ráfordítás** | | | | | |
| a) közvetlen anyagköltség | C profil |  |  |  |  |
| C szelvény |  |  |  |  |
| M10 csavar |  |  |  |  |
| M10 anya |  |  |  |  |
| M10 alátét |  |  |  |  |
| hulladékmegtérülés | C profil |  |  |  |  |
| C szelvény |  |  |  |  |
| **Közvetlen anyagköltség összesen** | | |  |  |  |
| b) igénybevett anyagjellegű szolgáltatás | Szállítás és rakodás |  |  |  |  |
|  |  |  |  |
| **Közvetlen anyagjellegű ráfordítás összesen** | | |  |  |  |
| **2. Közvetlen személyi jellegű ráfordítás** | | |  |  |  |
| a) közvetlen bérköltség | |  |  |  |  |
|  |  |  |  |
| b) közvetlen bér járulékai | |  |  |  |  |
|  |  |  |  |
| **Közvetlen személyi jellegű ráfordítás összesen** | | |  |  |  |
| **3. Gyártás egyéb közvetlen költsége** | | |  |  |  |
| a) gépköltség | daraboló |  |  |  |  |
|  |  |  |  |  |
| fúrógép |  |  |  |  |
| b) bérleti díj | |  |  |  |  |
| c) gyártóeszköz költsége | |  |  |  |  |
| **Gyártás egyéb közvetlen költsége összesen** | | |  |  |  |
| **4. Saját termelésű készletek felhasználása** | | |  |  |  |
| **5. Melléktermék értéke** | | |  |  |  |
| **6. Előállítási költség** | | |  |  |  |
| **7. Kalkulációs egységre felosztható közvetlen értékesítési költség** | | |  |  |  |
| **8. Közvetlen önköltség** | | |  |  |  |
| **9. Bruttó fedezet** | |  |  |  |  |
| **10. Kalkulált ajánlati ár** | | |  |  |  |

1. A termelési szerkezet és az alapanyag-beszerzés egyidejű optimalizálása. Egy vállalat 3 terméket (T) állít elő 2 alapanyagból (A) és 2 gép (G) felhasználásával. A termékek előállításához szükséges fajlagos alapanyag mennyiségek és fajlagos gépóra szükségletek az alábbiban találhatóak.

Fajlagos alapanyag- és gépóra szükségletek (Me.: db, óra)

|  |  |  |  |  |
| --- | --- | --- | --- | --- |
|  | A1 | A2 | G1 | G2 |
| T1 | 2 | 1 | 0,5 | 0,3 |
| T2 | 1 | 5 | 0,9 | 0,4 |
| T3 | 4 | 0 | 0 | 1,2 |

Az 1. alapanyag beszerzési költsége (A1) 30 Ft/egység, a második alapanyagé (A2) 50 Ft/egység.

Az 1. gépből rendelkezésre álló kapacitás 1500 óra/év, a másodikból 1100 óra/év, és a gépóradíj mindkét esetben 100 Ft/óra.

A 2. és 3. termék felhasználásával (a másodikból 1-et, a harmadikból kettőt kell beépíteni) előállítható egy luxus termék, melyhez az első gépből 0,9 óra a másodikból 1 óra a fajlagos szükséglet. A gépóradíj itt is 100 Ft/óra.

Tételezzük fel, hogy a többi költség fix költség.

Az értékesítési árak

1. termék 450 Ft/db

2. termék 560 Ft/db

3. termék 390 Ft/db

4. termék 1400 Ft/db

Készítsen egy olyan LP modellt, ahol meghatározza, hogy az egyes alapanyagokból mennyit vásároljunk, és milyen termelési szerkezetet kell kialakítani, hogy a fedezeti hozzájárulás maximális legyen.